
            REPUBLIKA HRVATSKA
OPĆINSKI PREKRŠAJNI SUD U ZAGREBU
          Zagreb, Avenija Dubrovnik 8  



Poslovni broj:  Pp-8731/2025



U   I M E   R E P U B L I K E   H R V A T S K E

P R E S U D A

Općinski prekršajni sud u Zagrebu, po sutkinji Ivani Barbir, uz sudjelovanje Mirjane Crkvenac-Franković, kao zapisničarke, u prekršajnom predmetu protiv okrivljenika Rino Pavlov, zbog prekršaja iz čl. 229. st. 7. Zakona o sigurnosti prometa na cestama ("Narodne novine" 67/08, 48/10, 74/11, 80/13, 158/13, 92/14, 64/15, 108/17, 114/22), rješavajući o prigovoru okrivljenika podnijetom protiv prekršajnog naloga PU Zagrebačke, I Postaje prometne policije Zagreb klasa: 211-07/25-3/5729 urbroj: 511-19-44-25-2 od dana 31.3.2025., nakon provedenog žurnog postupka dana 6. veljače 2026.

p r e s u d i o   j e

I) Temeljem čl. 182. točka 2. Prekršajnog zakona

Okrivljenik: Rino Pavlov, OIB 11454571458, sin Velimira i Dragice, dj. Bašić, rođen 7.5.1977.g. u Splitu, državljanin RH, prekršajno kažnjavan, sa prebivalištem u Splitu, Ulica Prvih hrvatskih redarstvenika 11, kao odgovorna osoba,

o s l o b a đ a   s e   o p t u ž b e

da kao odgovorna osoba u pravnoj osobi Nova Gratia d.o.o., u ostavljenom roku od 15 dana, od dana 11. listopada 2024.g. do 27. listopada 2024. godine, dakle dana 28. listopada 2024. u 00,00 sati, nije dostavio vjerodostojan podatak o identitetu osobe kojoj je dao vozilo na upravljanje, a koja je u vrijeme počinjenja prekršaja dana 5.3.2024.g. upravljala osobnim vozilom reg. broja ŠI 846-JE, koje je u vlasništvu pravne osobe Nova Gratia d.o.o., 
pa da bi time počinio prekršaj opisan po čl. 229. st. 4 Zakona o sigurnosti prometa na cestama, kažnjiv po čl. 229. st. 7. istog Zakona,

II) Temeljem čl. 140. st.2. Prekršajnog zakona troškovi prekršajnog postupka iz čl. 138. st. 2. toč. 2. do 5. i  točka. 7. Prekršajnog zakona padaju na teret proračunskih sredstava.

Obrazloženje

1. PU Zagrebačka, I Postaja prometne policije Zagreb izdala je prekršajni nalog klasa: 211-07/25-3/5729 urbroj: 511-19-44-25-2 dana 31.3.2025. protiv okrivljenika, zbog djela prekršaja činjenično opisanog i pravno označenog u izreci ove presude.
	2. Na prekršajni nalog okrivljenik je u otvorenom zakonskom roku podnio prigovor. Sudac je pregledom predmeta utvrdio da ne postoje razlozi za odbacivanje prigovora okrivljenika navedeni u čl. 238. st. 1. Prekršajnog zakona, pa je prekršajni nalog stavio izvan snage i proveo žurni postupak.
3. Sud je zakazao ročište dana 9.9.2025.g., 4.11.2025.g. i 17.12.2025.g., a  koji su pozivi vraćeni sudu neuručeni s naznakom "obaviješten nije podigao pošiljku". Uvidom u pretragu MUP-a za okr. Rino Pavlov razvidno je da se okrivljenik vodi prijavljen na istoj adresi, odnosno, na adresi Ulica Prvih Hrvatskih Redarstvenika 11, Split. Kako postoje okolnosti da se okrivljenik izbjegava odazvati sudu, poziv okrivljeniku za ročište dana 17.12.2025. g. istaknut je na oglasnoj ploči suda od 17. studenog 2025. do 25. studenog 2025. te je sukladno čl. 145. st. 5. Prekršajnog zakona time dostava poziva uredno obavljena, a na što je  bio propisno upozoren u  prekršajnom nalogu, koji mu je uredno uručen dana 7.04.2025. Sudac je supsidijarno primjenjujući odredbu čl. 167. st. 3. Prekršajnog zakona proveo postupak bez saslušanja okrivljenika, držeći da njegovo ispitivanje nije potrebno, te isto nije od utjecaja na zakonito i pravilno donošenje presude.                                       
4. Sud je tijekom postupka pročitao optužni prijedlog, prigovor okrivljenika na predmetni prekršajni nalog u kojem navodi da su podatke tko je upravljao vozilom poslali putem maila dana 15.10.2024. te je uz prigovor dostavio i navedeni mail od 15.10.2024.
5. U provedenom postupku utvrđeno je da je okrivljenik u zakonskom roku od 15 dana  na traženo  odgovorio ali  na netočnu mail adresu. Naime okr. je Obavijest uredno primio dana 10.10.2024. te je u otvorenom roku dostavio traženi podatak na priloženom obrascu elektroničkom poštom dana 15.10.2024. na adresu pprp.zagreb.uplate©mup.hr ,umjesto na adresu  i.pprp.zagreb.uplate©mup.hr. Sud smatra da  u konkretnom događaju u ponašanju okrivljenika ne postoji niti nehaj a što je okolnost koja isključuje krivnju okrivljenika, slijedom čega okrivljenik nije prekršajno odgovoran.
          6. Slijedom navedenog, trebalo je okrivljenika osloboditi od  optužbe i riješiti kao u izreci.
          7. Troškovi prekršajnog postupka padaju na teret proračunskih sredstava.  


U Zagrebu,  6. veljače 2026.

Zapisničarka 								Sutkinja
Mirjana Crkvenac-Franković						Ivana Barbir  




Uputa o pravnom lijeku:
	Protiv ove presude dopuštena je žalba u roku od 8 dana,  od dana primitka prijepisa presude. Žalba se podnosi Općinskom prekršajnom sudu u Zagrebu, na adresu Zagreb, Avenija Dubrovnik 8, u dva istovjetna vlastoručno potpisana primjerka, a o žalbi odlučuje Visoki prekršajni sud Republike Hrvatske. 

Dostavna naredba:
1. okrivljenom, Rino Pavlov, Ulica Prvih Hrvatskih Redarstvenika 11, 21000 Split
2. tužitelju, PU Zagrebačka, I Postaja prometne policije Zagreb, Heinzelova 98, 10000 Zagreb
3. pismohrana-ovdje

